kardosdrur/scandi-wiki huggingface dataset:
Anárjohka nationalpark

Anárjohka nationalpark (indtil 2021 kaldet Øvre Anárjohka nationalpark) ligger i Karasjok og Kautokeino kommuner i Troms og Finnmark fylke i Norge. Parken blev oprettet i 1976 og er på 1.409 km², den grænser til Lemmenjoki Nationalpark i Finland. Anárjohka nationalpark udgør en del af Finnmarksvidda og præges af birkeskov og fyrresletter, store moser og mange søer.

Referencer og noter

Ekstern henvisning 
Direktoratet for naturforvaltning, information om Øvre Anarjóhka nationalpark 

Nationalparker i Norge
Troms og Finnmarks geografi
Finnmarksvidda

Finnmarksvidda (samisk: Finnmárkkoduottar) er en fjeldvidde i Troms og Finnmark fylke i Norge. Den ligger i ca. 300 – 500 meters højde. 36% af det tidligere Finnmark fylke regnes som Finnmarksvidda. Temperaturen i området kan falde til -40 °C (den officielle rekord lyder på -51,4 °C). Finnmarksvidda består af lave åse, birkeskov, moser og søer.

Troms og Finnmarks geografi
Nørreskov

Nørreskov kan henvise til flere stednavne i Danmark:
 Nørreskov (Aabenraa Sogn) – et areal i Aabenraa Sogn, Aabenraa Kommune
 Nørreskov (Engestofte Sogn) – en bebyggelse i Engestofte Sogn, Guldborgsund Kommune
 Nørreskov (Gødvad Sogn) – en bebyggelse og et ejerlav i Gødvad Sogn, Silkeborg Kommune
 Nørreskov (Holbøl Sogn) – en bebyggelse i Holbøl Sogn, Aabenraa Kommune
 Nørreskov (Horsens Kommune) – et areal i Underup Sogn og Østbirk Sogn - Horsens Kommune
 Nørreskov (Klakring Sogn) – en bebyggelse i Klakring Sogn, Hedensted Kommune
 Nørreskov (Landet Sogn) – en bebyggelse og skovområde i Landet Sogn på Tåsinge, Svendborg Kommune
 Nørreskov (Lidemark Sogn) – et areal i Lidemark Sogn, Køge Kommune
 Nørreskov (Løjt Sogn) – en bebyggelse i Løjt Sogn, Aabenraa Kommune
 Nørreskov (Rise Sogn) – en bebyggelse i Rise Sogn, Aabenraa Kommune
 Nørreskov (Skorup Sogn) – et areal i Skorup Sogn, Silkeborg Kommune
 Nørreskov (Skørping Sogn) – et areal i Skørping Sogn, Rebild Kommune
 Nørreskov (Støvring Sogn) – et areal i Støvring Sogn, Randers Kommune
 Nørreskov (Sønder Stenderup Sogn) – et areal i Sønder Stenderup Sogn, Kolding Kommune
 Nørreskov (Sønder Vissing Sogn) – et areal i Sønder Vissing Sogn, Horsens Kommune
 Nørreskov (Torrild Sogn) – et areal i Torrild Sogn, Odder Kommune
 Nørreskov (Ullerup Sogn) – en bebyggelse i Ullerup Sogn, Sønderborg Kommune
 Nørreskov (Undløse Sogn) – en bebyggelse i Undløse Sogn, Holbæk Kommune
 Nørreskov (Varnæs Sogn) – en bebyggelse i Varnæs Sogn, Aabenraa Kommune
 Nørreskov (Øster Løgum Sogn) – en bebyggelse i Øster Løgum Sogn, Aabenraa Kommune
 Nørreskov (Holbæk Kommune) – skov i Holbæk Kommune

Nørreskoven kan henvise til flere stednavne i Danmark:

 Nørreskoven (Als) – en skov i Egen og Notmark Sogne på Als, Sønderborg Kommune
 Nørreskoven (Esbjerg) – en skov og park i Gjesing, Esbjerg Kommune, del af Gjesing Plantage
 Nørreskoven (Værløse) – et skovområde ved Furesø
 Nørreskoven (Vejle) – en skov ved Vejle.
The Capital of Scandinavia

The Capital of Scandinavia (Skandinaviens hovedstad) er navnet på en kontroversiel reklamekampagne, som Stockholms bystyre har iværksat for at markedsføre byen internationalt.

Kampagnen har mødt kritik fra andre skandinaviske hovedstæders turistbureauer, fordi de nordiske hovedstæder tidligere har samarbejdet om at markedsføre Skandinavien som en helhed og de tre hovedstæder benyttede tidligere fælles sloganet The Capitals of Scandinavia.

Selve kampagnen 
Kampagnen baseres på tre påstande:

 Stockholm er "Skandinaviens naturlige midtpunkt"
 Stockholm er "Skandinaviens økonomiske centrum"
 Stockholm er "Skandinaviens toneangivende kulturby"

Kritikken har især rettet sig mod hele ideen om, at Stockholm markedsfører sig som hovedstad for andre skandinaviske hovedstæder uden disses samtykke, men også mod selve påstandenes sandhedsværdi. Informationschef i Wonderful Copenhagen, Mette Dahl-Jensen, udtalte i den forbindelse: "Påstanden er jo faktuel usand. Skandinavien har ikke nogen hovedstad, og på adskillige parametre ligger Stockholm faktisk  dårligere end København. Vi er pikerede over påstanden, for tit står vi jo side om side på messer og repræsenterer Skandinavien sammen".

Kilder, referencer og slutnoter

Ekstern henvisning 
 The Capital of Scandinavia – hjemmeside

Stockholm
Skandinavien
Auxerre

Auxerre er hovedby i departementet Yonne i den franske region Bourgogne. Byen ligger ved floden Yonne. Nær byen ligger middelalderslottet Guédelon. Byen er bl.a. kendt for sit fodboldhold, AJ Auxerre.

Eksterne henvisninger 

 
Byer i Yonne
Roskilde Boldklub af 1906

Roskilde Boldklub af 1906 (eller RB 1906, RB06, Roskilde Boldklub) er en dansk fodboldklub beliggende i Roskilde. Klubbens førstehold spiller i 2007-sæsonen i Serie 1 under Sjællands Boldspil-Union (SBU) og afvikler deres hjemmebanekampe på Roskilde Idrætspark.

RB 1906 er en af moderklubberne bag elite-overbygningen FC Roskilde og førsteholdet fungerer således som FC Roskilde reservehold.

Klubbens historie 
Klubben blev stiftet den 6. august 1906. Indtil 1925 hed den Boldklubben Søstjernen.

Preben Christiansen har klubkamprekorden med 505 kampe spillet for klubben.

Den 1. juli 2004 gik RB 1906 sammen med Svogerslev Boldklub og fodboldafdelingen i Himmelev-Veddelev Boldklub og dannede FC Roskilde.

Klubbens formænd 
 200?-: Carsten C. Nielsen

Klubbens trænere 
 200?-: Flemming "Mingo" Henriksen

Ekstern kilde/henvisning 
 RB 1906s officielle hjemmeside

Fodboldklubber under DBU Sjælland
Boldklub af 1906
On The Scene

On The Scene er Cy, Maia & Roberts første album, som udkom i 1966 på forlaget Sonet. Albummet blev oprindeligt udsendt som LP og blev genudsendt som CD i 2010 som en del af bokssættet Dansk Rock Historie 1965-1978. 

To af sangene er skrevet af den amerikanske sanger Paul Simon, som trioen havde turneret med i Jylland i 1965.

Nummerliste 
 "A Church is Burning" (Paul Simon)
 "Two Brothers"
 "The other day"
 "Cannot Keep From Crying"
 "Aziza"
 "Flowers Never Bend with the Rainfall" (Paul Simon)
 "Daddy Roll 'em"
 "Rocking the Cradle"
 "The Water is Wide"
 "Moonshiner"
 "Whoa Back Buck"
 "I've Been on the Road"

Cy, Maia & Robert-album
Folkalbum
Album fra 1966
Out Of Our Times

Out Of Our Times er Cy, Maia & Roberts andet album, som udkom i 1967 på pladeselskabet Sonet. Albummet blev oprindeligt udsendt som LP og blev genudsendt som CD i 2010 som en del af bokssættet Dansk Rock Historie 1965-1978.

Nummerliste 
 I Lie with You
 Tommy Talor the Third
 Born and Bred
 Carlos
 Cuckold
 City Blues
 Twenty Summers
 Goin' Where I'm Wanted
 Night Mare
 Lonely Child
 Town
 I'm on My Way

Cy, Maia & Robert-album
Folkalbum
Album fra 1967
Team CSC's hold i 1998

Rytterne på det danske cykelhold Team CSC for 1998-sæsonen, hvor holdet hed Team Home Jack & Jones, var:

1998
Odense Koncerthus

Odense Koncerthus, som blev indviet i 1982, er et koncerthus beliggende på Claus Bergs Gade 9 i Odense, ikke langt fra H. C. Andersens Hus. Husets koncertsal er opkaldt efter Carl Nielsen. Salen er en koncertsal med en fremragende akustik, med plads til 1.212 mennesker samt udstyret med et 46-stemmer stort orgel bygget af et af verdens førende orgelbyggerier, Marcussen & Søn. Koncerthuset er tegnet af arkitekterne Per Hougaard Nielsen, C.J. Nørgaard Pedersen, Lars Møller og Birthe Rørbæk.

Odense Symfoniorkester har hjemme i Odense Koncerthus.

Eksterne henvisninger 
 Odense Symfoniorkester
 Odense Koncerhus
 Odense Koncerthus i Arkitekturbilleder.dk
 

Koncerthus
Koncertsale i Danmark
Koncerthus
Østerbro i Odense
Vemmetofte

Vemmetofte er en gammel hovedgård, som nævnes første gang i 1320. Vemmetofte ligger i Vemmetofte Sogn i Faxe Kommune.

Historie 
Vemmetofte var oprindelig en adelig hovedgård i landsbyen af samme navn. Den ældst kendte ejer af gården var marsk Stigs svoger, rigsråden hr. Johannes Offesen (Neb), der ejede gods i både Skåne og på Sjælland. På skifte efter ham i 1349 deltes hans gods mellem flere af arvingerne; en datter var gift med hr. Niels Hak af Højby i Skåne (døde 1397) og en datter gift med Jens Lauridsen Panter (døde efter 1364), så at sidstnævnte blandt andet overtog Vemmetofte. Endnu i 1390 kunne dog Niels Haks enke Marine Jensdatter Galen (døde senest 1397) tilskøde sin søstersøn Johannes Absalonsen Ulfeldt hele sin efter datteren Ingefred tilfaldne andel i Vemmetofte. Utvivlsomt har dog Jens Lauridsen siddet som ejer af gården, idet hans datter bragte den til sin mand rigsråden hr. Jens Andersen Brock til Essendrup. Ved hans død var hans eneste søn allerede død, og Vemmetofte tilfaldt da Fru. Johanne Nielsdatter, der formentlig var datter af denne søn.

Hovedbygningen er opført i 1500. Der kom udvidelser i 1600-1630, og der blev ombygget i 1715-1724 ved J. C. Ernst. Ny ombygning i 1907 ved Axel Berg. Vemmetofte blev af prinsesse Sophie Hedevig omdannet til jomfrukloster.

Vemmetofte Gods er på 2292,5 hektar med Højstrup og Marelundsgård.

Ejere af Vemmetofte 

 (1320-1349) Johannes Offesen Neb
 (1349-1390) Jens Lauridsen Panter
 (1390) Johannes Absalonsen Ulfeldt
 (1390-1408) Jens Andersen Brock
 (1408-1450) Johanne Nielsdatter Brock
 (1450-1464) Oluf Akselsen Thott
 (1464-1472) Slægten Brock
 (1472-1504) Lauge Eskesen Brock
 (1504-1534) Niels Laugesen Brock
 (1534-1565) Lauge Nielsen Brock (sammen med Jens Truidsen Ulfstand)
 (1565-1595) Margrethe Bille gift Brock
 (1595-1625) Eske Laugesen Brock
 (1625-1639) Berete Eskesdatter Brock gift Brahe
 (1639-1640) Tyge Brahe
 (1640-1641) Slægten Brahe
 (1641-1656) Holger Rosenkrantz
 (1656-1662) Karen Krabbe gift Rosenkrantz
 (1662-1666) Iver Krabbe
 (1666-1680) Enke Fru Krabbe
 (1680-1694) Margrethe Krabbe / Anne Sophie Krabbe
 (1694-1714) Dronning Charlotte Amalie
 (1714-1729) Prins Carl
 (1729-1735) Prinsesse Sophie Hedevig
 (1735-) Vemmetofte Adelige Jomfrukloster, i dag: Vemmetofte Kloster

Kilder 
 Mikael Venge, Vemmetofte. Borg, slot og kloster, København: Forlaget Vandkunsten 2010. .
 J. P. Trap: 5. udgave, Kraks Landbrug
 Trap, J. P. Danmark. Præstø Amt. Bind IV, 5. udg., 1955, side 200 – 203

Ekstern henvisninger 
 Satelit-kort over egnen
 Vemmetofte Kloster Gods

Herregårde i Faxe Kommune
Klostre i Danmark
Herregårde i Præstø Amt
Højstrup (Lyderslev Sogn)

Højstrup er en gammel hovedgård, som nævnes første gang i 1356 og er fra 1735 en avlsgård under Vemmetofte Gods og ligger i Lyderslev Sogn, Stevns Herred, Præstø Amt. Hovedbygningen er opført i 1866-1868

Højstrup er på 332 hektar

Ejere af Højstrup 

 (1356-1387) Jep Olufsen Lunge
 (1387-1406) Folmar Jepsen Lunge
 (1406-1412) Dronning Margrethe 1.
 (1412-1664) Kronen
 (1664-1675) Joachim Irgens
 (1675-1678) Slægten Irgens
 (1678-1714) Dronning Charlotte Amalie
 (1714-1729) Prins Carl
 (1729-1735) Prinsesse Sophie Hedevig
 (1735-) Vemmetofte Adelige Jomfrukloster, i dag: Vemmetofte Kloster

Kilder 

J. P. Trap: 5.udgave, Kraks Landbrug

Ekstern henvisninger 
 Vemmetofte Kloster Gods

Bygninger, konstruktioner og anlæg i Stevns Kommune
Herregårde i Præstø Amt
Nordfelt

Nordfelt (også omtalt Nordfeld) på Møn er oprettet som hovedgård i 1774 af Jørgen Wichfeld og ligger i Elmelunde Sogn i Vordingborg Kommune.

Nordfelt Gods er på 1151 hektar med Klosterskovgård og skovene Elmelunde Kohave og Ridefogedlukke.

Hovedbygningen er opført i 1874 ved Frederik Wilsbech og er fredet. Det samme er forvalterboligen med herskabsstald og udhus, færdiggjort i 1876, gartnerboligen med udhus samt avlsgården, som blev opført i 1886 efter tegninger af Philip Smidth. Fredningen skete i 1987. Hovedbygningen præges af historicisme og prydes af middelaldermotiver, især kamtakkede gavle.

Som gæst hos ejeren, Christopher Schøller Bülow, udførte maleren C.W. Eckersberg i 1809-10 en række malerier, dels fra Nordfelt, dels fra Møns landskaber.

Johannes V. Jensens oldefar på morens side var ladefoged og tømrer på Nordfelt.

Ejere af Nordfelt 

 (1664-1774) Kronen
 (1774-1787) Jørgen Wichfeld
 (1787-1806) Peder Sølling
 (1806-1818) Christopher Schøller Bülow
 (1818-1820) Slægten von Bülow
 (1820-1823) Christian Conrad Sophus Danneskiold-Samsøe 
 (1823-1842) Frederik Christian Danneskiold-Samsøe 
 (1842-1894) Magnus Otto Sophus Danneskiold-Samsøe 
 (1894-1908) Christian Conrad Sophus Danneskiold-Samsøe 
 (1908-1916) Wanda Sophie Elisabeth Candia Zahrtmann gift Danneskiold-Samsøe 
 (1916-1930) Viggo Danneskiold-Samsøe 
 (1930-1960) Janus Frederik Krarup
 (1960-1990) Kirsten Krarup gift Haubroe
 (1990-) Jens Krarup Haubroe

Referencer

Kilder 
 J.P. Trap: 5.udgave, Kraks Landbrug

Herregårde i Vordingborg Kommune
Herregårde i Præstø Amt
Fredede slotte og herregårde i Danmark
Aarstiderne

Aarstiderne A/S er en dansk internetvirksomhed stiftet i 1999, der begyndte med at levere økologiske frugter og grøntsager ved bestilling via internettet. Med tiden har sortimentet udviklet sig til også at omfatte fisk, kød, brød og kolonialvarer.

Udover at købe varer fra en række private leverandører i ind- og udland dyrker Aarstiderne egne produkter på Billeslund i Sønderjylland. Aarstidernes pakkeri holder til på Barritskov, og derudover forpagtes Krogerup Avlsgård i Humlebæk, hvorfra Aarstidernes kunderelationer administreres.

Historie 

Aarstidernes historie begyndte i 1996, da Thomas Harttung grundlagde foreningen Barritskov Grøntsagshave. Året efter åbnede Søren Ejlersen Urtekompagniet, der var en vestsjællandsk søsterhave til Barritskov Grøntsagshave. I januar 1999 slog de sig sammen og skabte Aarstiderne i den nuværende form. Aarstidernes administrerende direktør er siden 2003 Annette Hartvig Larsen. 

Virksomheden begyndte med 2.000 kunder i 1999, og i takt med at interessen for økologi og sundhed er steget, er kundeantallet vokset. I dag leverer man til ca. 45.000 kunder i Danmark og Sverige.

I august 2004 åbnede Aarstiderne i Sverige. Den svenske gren hedder Årstiderna og leverede i første omgang til Malmø-området, men omfatter i 2019 Uppsala, Stockholm, Göteborg, Ängelholm, Trelleborg, Umeå og en række mindre byer.

Hæder 
Time Magazine har kåret Thomas Harttung til en af Heroes of the Environment 2009. Aarstiderne vandt i 2016 FDIH's e-handelspris i kategorien Guldprisen og brancheprisen (i kategorien Fødevarer til døren). I 2016 vandt Aarstiderne ligeledes guld i kategorien Entreprenurial Award ved European E-Commerce Awards i Barcelona.

Eksterne henvisninger 

 Aarstidernes hjemmeside
 Årstidernas hjemmeside 

Fødevarevirksomheder i Danmark
Etableret i 1999
Netsupermarkeder i Danmark
J.P. Jespersen

Jesper Peter Jespersen (født 18. juli 1883 i Lumby Sogn på Fyn, død 5. september 1963 i Skodsborg) var en dansk officer og gymnastikinstruktør, kendt som kaptajn Jespersen.

Jespersen var ved landvæsenet 1897-1900, tog lærereksamen fra Odense Seminarium 1904 og kursus på Danmarks Lærerhøjskole 1904-05, var på studieophold ved University of London og i Paris. Han fokuserede hurtigt på gymnastik som sin hovedinteresse. I 1907 blev han indkaldt til fodfolket. Han blev befalingsmandsuddannet (sekondløjtnant 1909, løjtnant 1911) og opnåede kaptajnsgraden 1920. Kaptajnen udviklede en særlig stavgymnastik. Han var lærer og inspektør ved Hesselager Kostskole 1905-08, anden skolevirksomhed 1910-20 og oprettede Institut for Legemsøvelser 1922.

Fra 30. august 1927 og præcis 25 år frem i tiden optrådte Jespersen på Statsradiofonien med programmet Morgengymnastikken, hvor han animerede lytterne til gymnastiske øvelser af hensyn til disses sundhed og figur samt for at undgå blødagtighed. Kaptajnens myndige militære og fynske stemme herfra huskes og afspilles ofte som tidsbilleder med vendinger som arme bøj og arme stræk.

Ved siden at militærtjeneste og radiovirksomhed oprettede kaptajn Jespersen et gymnastikhold i København, samt de årlige sundhedsstævner på Hindsgavl Slot. Både gymnastikholdet og sundhedsstævnerne er videreført op til nutiden.

Jespersen havde mottoet En sund sjæl i et sundt legeme.

Han var Ridder af Dannebrog og far til Preben Maaløe Jespersen.

Bibliografi 
 Muller-Øvelser for Skole og Hjem, 1921
 Radio-morgengymnastik, 1927
 Legemskultur, 1932
 Stavsystemet, 1934 (talrige oplag)
 Hvis du vil, 1947
 Ratslaver og bilmaver, 1960
 Mit livs erfaring, 1958 (selvbiografi)
 Aksel Petersen: Kaptajn Jespersen – forud for sin tid : en frimurer i den ydre verden, Odense 2004 (biografi)

Eksterne henvisninger 
 Kaptajn-Jespersen.dk  med biografi.
 Kaptajn I.P. Jespersens Sundhedsstævne  (en forening).
 Kraks Blå Bog 1957
 

Radioværter fra Danmark
Officerer fra Danmark
Riddere af Dannebrog
Danskere i 1900-tallet
Faglitterære forfattere fra Danmark
Personer fra Fyn
Skolefolk fra Danmark
Ansatte i DR
Personer i Kraks Blå Bog (afdøde)
Selvbiografer fra Danmark
Dansksprogede forfattere fra Danmark
TVM (cykelhold)

TVM var et hollandsk cykelhold. Det lukkede i 2000 efter en dopingskandale.

Navne

Ryttere 

Ophørte cykelhold fra Nederlandene
Ophørt i 2000
Farm Frites

Farm Frites er en nederlandsk producent af frosne kartoffelprodukter, især pommes frites. Den blev etableret i 1971 af landmand Gerrit de Bruijne i Oudenhoorn, Nissewaard. De forarbejder årligt 1,2 mio. ton kartofler til 600.000 ton forarbejdede produkter. De har ca. 1.700 ansatte i 45 lande og omsætter for 350 mio. euro.

Referencer 

Fødevarevirksomheder fra Nederlandene
Etableret i 1971
Orø Kirke

Orø Kirke er den lokale sognekirke på Orø ved Holbæk.

Dens kor og skib er opført i senromansk tid af kampesten med tilhugne kvadre på hjørner og omkring døråbninger, samt vinduesindfatninger af kridt og munkesten. Begge de rundbuede døre er bevarede, norddøren er tilmuret. Der kan spores otte oprindelige vinduer i murværket, de er svagt tilspidsede, hvilket tyder på, at kirken er opført sent i 1200-tallet.

Tårnet er opført i begyndelsen af 1500-tallet, samtidig opførtes våbenhuset og sakristiet. Kirken blev hårdhændet istandsat i slutningen af 1800-tallet, hvorved to romanske vinduer i skibets nordmur blev ødelagt.

Den romanske korbue er bevaret med kragbånd af kridt. I slutningen af 1400-tallet fik kor og skib indbygget krydshvælv, alle har dobbelte kragbånd på vægpillerne. Ved en restaurering af gulvet fandt man rester af glaserede fliser med rosetmønster. Altertavlen er et renæssancearbejde, der er beslægtet med tavlen i Strø Kirke.

Prædikestolen er leveret i 1632 og bærer våben for Urne og Arenfeldt, lydhimlen bærer Christian 4.'s initialer. På skibets nordvæg er opsat en Pieta-gruppe, der formodentlig stammer fra o. 1450. Korbuekrucifikset fra o. 1500 med sidefigurer er genopsat på sin oprindelige plads over korbuen. Apostlen Johannes holder en posebog i højre hånd.

I 2001 fandt man kalkmalerier på nord- og sydvæggen i skibets 1. fag i forbindelse med kalkning af kirken. De er blevet afdækkede og ved samme lejlighed afdækkede man hvælvets ribbedekorationer. På nordvæggen ses en rytter, muligvis Sankt Jørgen, billedet er blevet noget ødelagt af restaureringsarbejdet i 1897, da man udvidede de romanske vinduer. På sydvæggen ses en engel, som muligvis hører til en fremstilling af Bebudelsen, i så fald skal Maria være bag vægpillen. De to kalkmalerier og hvælvets ribbedekoration er blevet afrenset og restaureret uden tilmalinger af betydning.

Eksterne kilder og henvisninger 

 Orø Kirke i bogværket Danmarks Kirker, Nationalmuseet
 Orø Kirke  hos nordenskirker.dk
 Orø Kirke hos KortTilKirken.dk

Kirker i Holbæk Kommune
Kirker i Roskilde Stift
Kirker i Holbæk Amt
Kirke
Hit (tidsskrift)

Hit var det første danske tidsskrift om rockmusik.

Hit blev startet af reklamemanden Poul Parris i 1964. Blandt bladets medarbejdere var Jørgen Mylius. Tidsskriftet fik en kort levetid, da det blev slået sammen med et konkurrerende blad, Beat, og fik navnet Beat-Hit. Beat-Hit lukkede dog allerede i 1966.

Kilde 

Tidsskrifter fra Danmark
Etableret i 1966
Cytoskelet

Cytoskelettet er et cellulært skelet eller stillads, der findes i cellens cytoplasma. Det findes i alle eukaryote celler og også i visse prokaryote celler.

Det eukaryote cytoskelet består primært af tre typer fiber:
 Actin filament (mikrofilament), en dobbeltstrenget polymer fiber med en diameter på 5-9 nanometer, opbygget af actin subunits. Actin filamenter findes i hele cellen, men koncentrationen er størst tæt ved cellemembranen. De kan være forankret af cadheriner til zonula adherens.
 Mikrotubulus er en cylindrisk og hul fiber opbygget af tubulin subunits. Mikrotubuli har en diameter på 25 nanometer, og er normalt forbundet til et centrosom i den ene ende.
 Intermediat filamenter, reblignende fibre på 10 nanometer i diameter, opbygget af intermediat filament proteiner. Visse intermediat filamenter er forbundet til desmosomer og hemidesmosomer.

Referencer 

Cellebiologi
Flamingo

Flamingo har flere betydninger:
 Flamingo (fugl), en familie af fugle.
 Flamingo (materiale), en polymer, der blandt andet bruges som isoleringsmateriale.

Se også 
 Flamingo Records, et dansk pladeselskab.
 Flamenco, et musikstil
 Flamengo, en brasiliansk bydel
Icebreaker

Icebreaker er den tredje James Bond-bog af John Gardner. Den udkom første gang i 1983.

Plot 
Den nationalsocialistiske aktionsarme (NSAA) ledet af den gamle nazist Arne Tudeer alias Grev Konrad von Glöda udfører terrorangreb mod kommunister på stribe. KGB lokaliserer deres hovedkvarter til nær den russisk-finske grænse og beder kollegaerne fra Mossad, CIA og SIS om hjælp. Bond udsendes som SIS's repræsentant, men oppe i de iskolde snedækkede grænseegne må han indse, at alle hans kollegaer spiller dobbeltspil med hver deres hensigter.

James Bond-bøger
Litteratur i 1983
Gunnar Hammerich

Gunnar Hammerich  (11. juli 1893 i København – 23. maj 1977 i Ærøskøbing) var en dansk billedhugger, bror til Magdalene Hammerich.

Han var søn af ingeniøren Holger Hammerich. Hammerich havde en alsidig uddannelse inden for sit fag og bl.a. havde gået på Kunstakademiet i København. I 1920'erne opholdt han sig flere år i Sydamerika.

Han er mest kendt for sine mange portrætbuster, der står opstillet mange steder, især i Sønderjylland. Gunnar Hammerich boede fra 1928 til 1943 på Egernvej 10 på Frederiksberg. Han stod blandt andet bag figuren "Hvilende Kvinde" i haveanlægget i Hostrups Have på Frederiksberg. 

Hammerichs Hus, Gyden 22 i Ærøskøbing var billedhuggeren Gunnar Hammerichs feriebolig - et velbevaret 1700-tals hus med en samling af sønderjyske og ærøske antikviteter og hollandske fliser. I kælderen på byens nye rådhus findes en samling af Hammerichs buster i gips. Gunnar Hammerich flyttede i 1943 permanent til Ærøskøbing, til skipperhuset i Vestergade 44, som i dag er fredet og fungerer som pensionat.

Hammerich var Ridder af Dannebrog.

Kilder

Eksterne henvisninger 
 

Billedhuggere fra Danmark
Ærø
Gunnar
Riddere af Dannebrog
Personer i Kraks Blå Bog (afdøde)
Personer fra København
Danskere i 1900-tallet
Pacoima

Pacoima er en bydel i San Fernando Valley-regionen i Los Angeles, Californien.

Bydele i Los Angeles
San Fernando Valley

San Fernando Valley er en dal i det sydlige Californien, USA. 

En stor del af San Fernando Valley ligger i storbyen Los Angeles. F.eks: Granada Hills, Mission Hills, North Hollywood, Northridge, Pacoima, Panorama City, Reseda, Tarzana og Van Nuys er bydele i Los Angeles og ligger i San Fernando Valley. Byerne Burbank, Calabasas, Hidden Hills, Glendale og San Fernando ligger i San Fernando Valley, men hører ikke til byen "City of Los Angeles". Hele San Fernando Valley hører til Los Angeles County. 

Indbyggere: 1.808.599 (pr. 2004).

Eksterne henvisninger 

Californiens geografi
Dale i USA